wickkiey/tamil-wikipedia-chunked huggingface dataset:
# தீவுகள் மாவட்டம்

## குறிப்பு

இம்மாவட்டத்தின் பெயர் **தீவுகள் மாவட்டம்** என்பதால் பலர் ஹொங்கொங்கில் உள்ள அனைத்து தீவுகளையும் உள்ளடக்கிய மாவட்டமாக தவறுதலாகக் கருதுவோரும் உளர். உண்மையில் இந்த மாவட்டம் லந்தாவு தீவு மற்றும் அதனை அன்மித்த பெரிய தீவுகளான 20 தீவுகளையும், அத்துடன் இணைந்த சிறிய தீவுகள் சிலவற்றையும் மட்டுமே கொண்டுள்ளது.  
அதேவேளை ஹொங்கொங் தீவு தனித்த ஒரு தீவாகவும், ஹொங்கொங் ஆட்சிப் பரப்பின் இரண்டாவது பெரிய தீவாகவும் உள்ளது. அத்துடன் ஹொங்கொங் தீவு நான்கு மாவட்டங்களை உள்ளடக்கியதாகவும் உள்ளது.  
அத்துடன் லந்தாவு தீவு இன் வடக்கிழக்கு பகுதியில் அமைந்திருக்கும் மா வான் தீவு, சுன் வான் மாவட்டத்தின் நிர்வாகப் பகுதிக்கு சொந்தமானதாக இருக்கிறது. அதேவேளை சிங் யீ தீவு எனும் தீவு குவாய் சிங் மாவட்டத்தின் நிர்வாகப் பகுதிக்குள் உள்ளது. அதேப்போன்றே சயி குங்கில் உள்ள தீவுகள் சயி குங் மாவட்டத்தில் உள்ளது. டோலோ கால்வாய், டய் போ மாவட்டத்தின் நிர்வாகப் பகுதியிக்கு சொந்தமாக உள்ளது.
# தி கிங்ஸ் ஸ்பீச்

***தி கிங்ஸ் ஸ்பீச்*** (ஆங்கிலம்: *The King's Speech*) 2010ஆம் ஆண்டில் வெளியான ஓர் பிரித்தானியவரலாற்றுத் திரைப்படம். டேவிட் சீட்லர் எழுதி *டாம் ஹூபர்* என்பவர் இயக்கியுள்ள இத்திரைப்படம் 2010ஆம் ஆண்டிற்கான டொரொண்டோ பன்னாட்டுத் திரைப்படவிழாவில் விருது வென்றது. 2011ல், இந்த திரைப்படம் மொத்தம் 12 ஆஸ்கார் விருதுகளுக்காக பரிந்துரை செய்யப்பட்டு நான்கு விருதுகளை வென்றது.
# நிர்வாணக் கலை

**நிர்வாணக் கலை** அல்லது **ஆடைகளற்ற கலை** (*Art Nude*) என்பது மனித உடல்களை ஆடைகளின்றி சித்தரிக்கும் ஓவியம், சிற்பம், ஒளிப்படம் போன்றவற்றைக் குறிக்கும். இவை பாலுணர்வுக் கிளர்ச்சியம் வகையினைச் சாரா. ஆடைகளற்ற ஓவியங்களையும், சிற்பங்களையும் படைக்கும் வழக்கம் பண்டைய காலத்தில் இருந்தே உலகின் பல நாகரீகங்களிம் இருந்துள்ளது. கிரேக்க, ரோமப் பண்பாடுகளில் ஆடையற்ற சித்தரிப்புகள் பரவலாக இருந்தன. இந்தியாவில் காஜுராஹோ சிற்பங்களிலும் இவ்வழக்கம் வெளிப்படுகிறது. இக்கலைக்கு மிகப் பரவலாக அறியப்படும் எடுத்துக்காட்டாக ஐரோப்பிய மறுமலர்ச்சி கால சிற்பி மைக்கேல் ஏஞ்சலோவின் ”டேவிட்” சிலை இன்றளவும் உள்ளது.
# இலங்கை தமிழ் நாடக நூல்களின் பட்டியல்

இலங்கை எழுத்தாளர்களினால் எழுதி வெளியிடப்பட்ட **தமிழ் நாடக நூல்கள்** கீழே பட்டியலிடப்பட்டுள்ளது. இப்பட்டியல் நூல் வெளிவந்த ஆண்டினை பிரதானப் படுத்தியே தொகுக்கப்பட்டுள்ளது.
# இலங்கை தமிழ் நாடக நூல்களின் பட்டியல்

## ஆண்டுகள் 1901 - 1910

### ஆண்டு 1903

- *சங்கிலி இராசன் டிறாமா அல்லது தன்வினை தன்னைச் சூழ்ந்த நாடகம்* - அச்சுமாநகர அதிவினோத சபாக்காரியஸ்தர். 1வது பதிப்பு, 1903. (யாழ்ப்பாணம்: ஞானப்பிரகாச யந்திரசாலை, அச்சுவேலி).
# இலங்கை தமிழ் நாடக நூல்களின் பட்டியல்

## ஆண்டுகள் 1901 - 1910

### ஆண்டு 1909

- *பதிவிரதை விலாசம்* - குமாரகுலசிங்க முதலியார். வலிகாமம் வடக்கு 1வது பதிப்பு, சௌமிய வருடம் (1909).
# இலங்கை தமிழ் நாடக நூல்களின் பட்டியல்

## ஆண்டுகள் 1931 - 1940

### ஆண்டு 1936

- *உயிரிளங்குமரன்* (நாடகம்) - நவாலியூர் க. சோமசுந்தரப் புலவர். திருநிலையம், உடுவில், 1வது பதிப்பு, பெப்ரவரி 1936.
# இலங்கை தமிழ் நாடக நூல்களின் பட்டியல்

## ஆண்டுகள் 1931 - 1940

### ஆண்டு 1938

- *சத்தியேஸ்வரி: ஒரு தமிழ் நாடகம்* - சாரா (இயற்பெயர்: க.வே. சாரங்கபாணி). சுன்னாகம்: க.வே.சாரங்கபாணி, உரும்பராய், 1வது பதிப்பு, 1938. (சுன்னாகம்: திருமகள் அழுத்தகம்).
# இலங்கை தமிழ் நாடக நூல்களின் பட்டியல்

## ஆண்டுகள் 1931 - 1940

### ஆண்டு 1940

- *சாந்திரகாசம்* - வண. பிரான்சீஸ் கிங்ஸ்பரி. யாழ்ப்பாணம்: 1வது பதிப்பு 1940, *2வது பதிப்பு 1945, 3வது பதிப்பு 1953.*
# இலங்கை தமிழ் நாடக நூல்களின் பட்டியல்

## ஆண்டுகள் 1941 - 1950

### ஆண்டு 1943

- *அசோகமாலா* - மு.இராமலிங்கம் (புனைபெயர்: முருகரம்மான்). 1வது பதிப்பு 1943
# இலங்கை தமிழ் நாடக நூல்களின் பட்டியல்

## ஆண்டுகள் 1941 - 1950

### ஆண்டு 1950

- *மனோன்மணி நாடகம்* - வண.பிரான்சீஸ் கிங்ஸ்பரி. 1வது பதிப்பு, 1950.
# இலங்கை தமிழ் நாடக நூல்களின் பட்டியல்

## ஆண்டுகள் 1951 - 1960

### ஆண்டு 1952

- *இரு நாடகம்: பொருளோ பொருள், தவறான எண்ணம்* - க.கணபதிப்பிள்ளை. 1வது பதிப்பு: 1952.
# இலங்கை தமிழ் நாடக நூல்களின் பட்டியல்

## ஆண்டுகள் 1951 - 1960

### ஆண்டு 1955

- *அகங்கார மங்கையின் அடக்கம்; ஓர் இனிய தமிழ் நாடகம்* - ஜி.எஸ்.துரைராஜ் ஆபிரகாம். 1வது பதிப்பு: ஐப்பசி 1955.
- *தமயந்தி திருமணம்* - சோ. இளமுருகனார். 1வது பதிப்பு, 1955
# இலங்கை தமிழ் நாடக நூல்களின் பட்டியல்

## ஆண்டுகள் 1951 - 1960

### ஆண்டு 1958

- *மாதவி மடந்தை* - இலங்கையர்கோன் (இயற்பெயர்: ந. சிவஞானசுந்தரம்). திருமகள் அழுத்தகம், 1வது பதிப்பு: 1958.
# இலங்கை தமிழ் நாடக நூல்களின் பட்டியல்

## ஆண்டுகள் 1951 - 1960

### ஆண்டு 1960

- *இலங்கை கொண்ட இராஜேந்திரன்: சரித்திர நாடகம்* - சதா. ஸ்ரீநிவாசன். 1வது பதிப்பு: 1960.
# இலங்கை தமிழ் நாடக நூல்களின் பட்டியல்

## ஆண்டுகள் 1961 - 1970

### ஆண்டு 1962

- *அலங்கார ரூபன் நாடகம்* தென்மோடிக் கூத்து. - சு. வித்தியானந்தன் (பதிப்பாசிரியர்). 1வது பதிப்பு: ஐப்பசி 1962.
- *எஸ்.தாக்கியர் நாடகம்* - வ. ம. சூசைப்பிள்ளை. யாழ்ப்பாணம், 1வது பதிப்பு: 1962.
- *சிலம்பு பிறந்தது* - சொக்கன் (இயற்பெயர்:[க.சொக்கலிங்கம்). 1வது பதிப்பு: 1962
- *நாடக மாலை* - ஐயன்னா (இயற்பெயர்: ஐ. இராசரத்தினம்). 1வது பதிப்பு: ஆனி 1962.
- *நானே குற்றவாளி: நாடகம்* - சுவாமி எல். டெசி. 2ஆவது பதிப்பு, 1962.
# இலங்கை தமிழ் நாடக நூல்களின் பட்டியல்

## ஆண்டுகள் 1961 - 1970

### ஆண்டு 1963

- *சிங்ககிரிக் காவலன்* - சொக்கன் (இயற்பெயர்: க.சொக்கலிங்கம்). 1வது பதிப்பு: ஏப்ரல் 1963.
- *மறக்குடி மாண்பு: ஓரங்க நாடகங்கள்* - தொல்புரக்கிழார். (இயற்பெயர்: நா. சிவபாதசுந்தரம்). 1வது பதிப்பு: அக்டோபர் 1963.
# இலங்கை தமிழ் நாடக நூல்களின் பட்டியல்

## ஆண்டுகள் 1961 - 1970

### ஆண்டு 1964

- *பூதத்தம்பி: வரலாற்று நாடகம்* - த. சண்முகசுந்தரம், மாவிட்டபுரம்: வித்துவான் கணேசையர் தமிழ்ச் சங்கம், 1வது பதிப்பு: ஜனவரி 1964.
# இலங்கை தமிழ் நாடக நூல்களின் பட்டியல்

## ஆண்டுகள் 1961 - 1970

### ஆண்டு 1965

- *இறுதி மூச்சு* (வரலாற்று நாடகம்).- த. சண்முகசுந்தரம். 1வது பதிப்பு: ஜுலை 1965.
# இலங்கை தமிழ் நாடக நூல்களின் பட்டியல்

## ஆண்டுகள் 1961 - 1970

### ஆண்டு 1966

- *சேரன் சமாதி* இலக்கிய நாடகம். - முத்து சிவஞானம். 1வது பதிப்பு: புரட்டாதி 1966.
- *பணத்தைப் பார்* - பாரதநேச ஈழச்செல்வன். 1வது பதிப்பு: 1966
# இலங்கை தமிழ் நாடக நூல்களின் பட்டியல்

## ஆண்டுகள் 1961 - 1970

### ஆண்டு 1967

- *இறுதிப் பரிசு*'. - ஏ. ரி. பொன்னுத்துரை. (யாழ்ப்பாணம்: யாழ் இலக்கிய வட்டம்), 1வது பதிப்பு: 1967
- *ஞானசவுந்தரி நாடகம்*: தென்பாங்குக் கூத்து. - சு. வித்தியானந்தன் (பதிப்பாசிரியர்). 1வது பதிப்பு: ஆனி 1967.
# இலங்கை தமிழ் நாடக நூல்களின் பட்டியல்

## ஆண்டுகள் 1961 - 1970

### ஆண்டு 1968

- *தணியாத தாகம்* - கரவைக்கிழார் (இயற்பெயர்: க. கந்தசாமி). அடம்பன்: நாக. பத்மநாதன், இசங்கன்குளம், 2வது பதிப்பு: 1970. 1வது பதிப்பு: 1968.
- *தெய்வப் பாவை* - சொக்கன் (இயற்பெயர்: க.சொக்கலிங்கம்). 1வது பதிப்பு: ஜனவரி 1968.
# இலங்கை தமிழ் நாடக நூல்களின் பட்டியல்

## ஆண்டுகள் 1961 - 1970

### ஆண்டு 1969

- *இராம நாடகம்: விளக்கங்களுடன்* - வி. சி. கந்தையா (பதிப்பாசிரியர்). மட்டக்களப்பு: பிரதேச கலாமன்றம், 1வது பதிப்பு: 1969
- *கோபுர வாசல்* - இ. முருகையன். 1வது பதிப்பு: 1969.
# இலங்கை தமிழ் நாடக நூல்களின் பட்டியல்

## ஆண்டுகள் 1971 - 1980

### ஆண்டு 1971

- *தணியாத தாகம்: ஒரு திரைப்படச் சுவடி* - சில்லையூர் செல்வராசன், 1வது பதிப்பு: ஏப்ரல் 1971.
# இலங்கை தமிழ் நாடக நூல்களின் பட்டியல்

## ஆண்டுகள் 1971 - 1980

### ஆண்டு 1976

- *ஒரு பிடி சோறு* - கனக. செந்திநாதன். நீர்கொழும்பு இலக்கிய வட்டம், 1வது பதிப்பு: டிசம்பர் 1976.
# இலங்கை தமிழ் நாடக நூல்களின் பட்டியல்

## ஆண்டுகள் 1981 - 1990

### ஆண்டு 1982

- *பாரதி வரலாற்று நாடகம்* - சிலோன் விஜயேந்திரன். சென்னை 1வது பதிப்பு, சூன் 1982.
# இலங்கை தமிழ் நாடக நூல்களின் பட்டியல்

## ஆண்டுகள் 1991 - 2000

### ஆண்டு 1993

- *கோலங்கள் ஐந்து* - கோகிலா மகேந்திரன், ஏ. ரீ.பொன்னுத்துரை (பதிப்பாசிரியர்கள்). 1வது பதிப்பு: டிசம்பர் 1993
# இலங்கை தமிழ் நாடக நூல்களின் பட்டியல்

## ஆண்டுகள் 1991 - 2000

### ஆண்டு 1994

- *அசட்டு மாப்பிள்ளை* - வரணியூரான் (இயற்பெயர்: எஸ்.எஸ். கணேசபிள்ளை). 1வது பதிப்பு: டிசம்பர் 1994.
# இலங்கை தமிழ் நாடக நூல்களின் பட்டியல்

## ஆண்டுகள் 1991 - 2000

### ஆண்டு 1997

- *அன்னை இட்ட தீ*- குழந்தை ம.சண்முகலிங்கம். சென்னை 1வது பதிப்பு: ஜனவரி 1997.
# இலங்கை தமிழ் நாடக நூல்களின் பட்டியல்

## ஆண்டுகள் 1991 - 2000

### ஆண்டு 1999

- *கந்தன் கருணை*- என். கே. ரகுநாதன். தெகிவளை: என். கே.ரகுநாதன், 1வது பதிப்பு: டிசம்பர் 1999.
# இலங்கை தமிழ் நாடக நூல்களின் பட்டியல்

## ஆண்டுகள் 1991 - 2000

### ஆண்டு 2000

- *ஏகலைவன்*- இளைய பத்மநாதன். சென்னை: பல்கலை ஆய்வு மற்றும் வெளியீடு, 1வது பதிப்பு: நவம்பர் 2000.
- *சங்கடங்கள்* - இ. முருகையன். தேசிய கலை இலக்கியப் பேரவை, 1வது பதிப்பு: பெப்ரவரி 2000.
- *தீனிப்போர்* - இளைய பத்மநாதன். சென்னை: பல்கலை ஆய்வு மற்றும் வெளியீடு, 1வது பதிப்பு: நவம்பர் 2000.
- *மீண்டும் இராமாயணம் மீண்டும் பாரதம்* - இளைய பத்மநாதன். சென்னை பல்கலை ஆய்வு மற்றும் வெளியீடு, 1வது பதிப்பு: நவம்பர் 2000.
# இலங்கை தமிழ் நாடக நூல்களின் பட்டியல்

## ஆண்டுகள் 2001 - 2010

### ஆண்டு 2001

- *கூவாத குயில்கள்* - அகளங்கன் (இயற்பெயர்: நா. தர்மராஜா). மட்டக்களப்பு: எழுத்தாளர் ஊக்குவிப்பு மையம், 1வது பதிப்பு: டிசம்பர் 2001. .
- *புகையில் கருகிய பூ* - திக்குவல்லை கமால், 1வது பதிப்பு: ஓகஸ்ட் 2001. .
# இலங்கை தமிழ் நாடக நூல்களின் பட்டியல்

## ஆண்டுகள் 2001 - 2010

### ஆண்டு 2002

- *உண்மை* - இ. முருகையன். கொழும்பு: தேசிய கலை இலக்கியப் பேரவை, 1வது பதிப்பு: சூன் 2002. .  
- *வேரை மறந்த விழுதுகள்* - கீர்த்தி, (இயற்பெயர்: குமரேஸ்வரன் கீர்த்திசிங்கம்). சென்னை 1வது பதிப்பு: 2004.
# இலங்கை தமிழ் நாடக நூல்களின் பட்டியல்

## ஆண்டுகள் 2001 - 2010

### ஆண்டு 2005

- *ஈடு* - எஸ். பொன்னுத்துரை, அ. சந்திரகாசன். சென்னை 1வது பதிப்பு: டிசம்பர் 2005. .
- *கழுதைக்கும் காலம் வரும்: நகைச்சுவை நாடகங்கள்* - ஜீ. பீ. வேதநாயகம். சென்னை மணிமேகலைப் பிரசுரம், 1வது பதிப்பு: 2005.
- *மணிமேகலை (நாடகம்)* - இன்குலாப். சென்னை குமரன் பப்ளிஷர்ஸ், 1வது பதிப்பு: டிசம்பர் 2005.
# இலங்கை தமிழ் நாடக நூல்களின் பட்டியல்

## ஆண்டுகள் 2001 - 2010

### ஆண்டு 2006

- *துயரப் பாறை* - முத்து இராதாக்கிருஷ்ணன். 1வது பதிப்பு, 2006.
- *சிதறிய என் சிந்தனை முத்துகள்* - ஆர். ஜோசப் ஜெயகாந்தன்,
- *கானல் நீர் கங்கையாகிறது* – சோ. ராமேஸ்வரன், கொழும்பு: எஸ். கொடகே சஹ சகோதரயோ, 2006,
- *தாய்மண்ணே வணக்கம்* - கீர்த்தி, (இயற்பெயர்: குமரேஸ்வரன் கீர்த்திசிங்கம்). சென்னை 1வது பதிப்பு: 2006.
- *வானொலி நாடகம் தொகுதி நான்கு* - எஸ். எஸ். துரை. 1வது பதிப்பு: ஏப்ரல் 2006.
# இலங்கை தமிழ் நாடக நூல்களின் பட்டியல்

## ஆண்டுகள் 2001 - 2010

### ஆண்டு 2007

- *இடிகரை மண்: நாடகங்கள்* - தே.தேவானந்த் (இயக்குநர், செயல்திறன் அரங்க இயக்கம்). 1வது பதிப்பு: 2007
- *சலங்கையின் நாதம்* வரலாற்று நாடகம். - எம். உதயகுமார். 1வது பதிப்பு: நவம்பர் 2007. .
- *பக்த பூஜை: நாடகம்* - என். மணிவாசகன். (புனைபெயர்: மணிக்கவிராயர்). 1வது பதிப்பு: ஜனவரி 2007.
- *அரங்கப் படையல்கள்* - சு. செல்லத்துரை. தெல்லிப்பழை: 1வது பதிப்பு: ஒக்டோபர் 2007. (கொழும்பு, கீதா பதிப்பகம்).
# இலங்கை தமிழ் நாடக நூல்களின் பட்டியல்

## ஆண்டுகள் 2001 - 2010

### ஆண்டு 2008

- *அர்த்தமுள்ள உறவுகள்*: (பரிசுபெற்ற நாடகங்கள்). - மரியம்பீபி சுல்தான், கண்டி, 1வது பதிப்பு: ஒக்டோபர் 2008.
- *ஒரு கலைஞனின் கதை* - கலைச்செல்வன். 1வது பதிப்பு: ஜுலை 2008, . (2009 இலங்கை சாகித்திய விருது பெற்றது)
- *வீரவில்லாளி* - எஸ். முத்துக்குமாரன் (2009 இலங்கை சாகித்திய விருது பெற்றது)
# இலங்கை தமிழ் நாடக நூல்களின் பட்டியல்

## ஆண்டுகள் 2001 - 2010

### ஆண்டு 2009

- *நாடகம் - நாட்டியம்* - புனிதவதி சண்முகலிங்கம். (வல்வெட்டித்துறை நாடக மன்றம்) 1வது பதிப்பு: பெப்ரவரி 2009.
- *கங்கையின் நாட்டுக்கூத்து* - அகளங்கன் (2010 தமிழியல் விருது பெற்றது)
- *கூத்துக்கள் ஐந்து* - கலையார்வன் கு. இராயப்பு (2010 தமிழியல் விருது பெற்றது)
# இலங்கை தமிழ் நாடக நூல்களின் பட்டியல்

## ஆண்டுகள் 2011 - 2020

### ஆண்டு 2014

- *மலையகத் தமிழர் நாடக வரலாறு*: ஆ. முத்தையா
# இலங்கை தமிழ் நாடக நூல்களின் பட்டியல்

## வெளியிடப்பட்ட ஆண்டு விபரம் தரப்படாதவை

- *அன்பில் மலர்ந்த அமரகாவியம்* - நீ.நீ. மரிய சேவியர் அடிகள். யாழ்ப்பாணம்
- *ஒரு துளி* - நீ. மரிய சேவியர் அடிகள், யாழ்ப்பாணம்: திருமறைக் கலாமன்றம்.
- *கன்னி பெற்ற கடவுள்* வானொலி இசை உரை நாடகச் சித்திரம் - நீ. மரிய சேவியர் அடிகள். யாழ்ப்பாணம்: திருமறைக் கலாமன்றம்.
- *முதல் மணிமுடி* - இன்பராஜன். .  
- நூல்தேட்டம்: தொகுதி 01 முதல் 06 வரை - என். செல்வராஜா (இலண்டன்) , , .
- இலங்கை எழுத்தாளர்கள், ஊடகவியலாளர்கள், கலைஞர்களின் விபரத்திரட்டு: தொகுதி 01 முதல் 10 வரை - பீ. எம். புன்னியாமீன், , , , , , , , , ,
- இவர்கள் நம்மவர்கள் பாகம் 01 முதல் 05 வரை - பீ. எம். புன்னியாமீன், , , , ,
- இலங்கை தேசிய நூற்பட்டியல் - தேசிய நூலக ஆவணவாக்கல் மத்திய நிலையம்: ISSN 0253- 8229
- **பயனர்களால் பார்க்கப்படும் நூல்கள்**
# குவாய் சிங் மாவட்டம்

**குவாய் சிங் மாவட்டம்** (Kwai Tsing District) என்பது ஹொங்கொங்கின் அரசியல் நிலப்பரப்புக்குள் உள்ள பதினெட்டு (**18**) மாவட்டங்களில் ஒன்றாகும். இது குவாய் சுங் மற்றும் சிங் யீ தீவு ஆகிய இரண்டு பகுதிகளை உள்ளடக்கியது ஆகும். அத்துடன் "குவாய் சிங் மாவட்டம்" புதிய கட்டுப்பாட்டகத்தில் உள்ள ஒன்பது மாவட்டங்களில் ஒன்றும் ஆகும். இந்த மாவட்டத்தின் மக்கள் தொகை 2006 ஆம் ஆண்டு கணிப்பின் படி 523,300 ஆகும். இம்மாவட்டத்தின் மக்கள் ஹொங்கொங்கின் மூன்றாவது குறைந்த அளவிலான கல்வியறிவையும் சராசரிக்கும் குறைவான வருமானத்தை ஈட்டுவோராகவும் உள்ளனர். அத்துடன் இம்மாவட்டத்தில் கிட்டத்தட்ட 75% வீதமானோர் பொது வீட்டுத்தொகுதிகளிலேயே வசிக்கின்றனர்.
# குவாய் சிங் மாவட்டம்

## எல்லைகள்

இந்த குவாய் சிங் மாவட்டத்தின் எல்லைகளாக வடக்கு மற்றும் மேற்கில் சுன் வான் மாவட்டமும், கிழக்கில் சா டின் மாவட்டமும், தென்கிழக்காக சம் சுயி போ மாவட்டம் மற்றும் யவ் சிம் மொங் மாவட்டம் இரண்டினதும் கடல் பரப்பையும், தெற்காக மையம் மற்றும் மேற்கு மாவட்டத்தின் கடல் பரப்பையும் கொண்டுள்ளது.
# குவாய் சிங் மாவட்டம்

## வரலாறு

வீட்டுத் தொகுதிகளின் இரவு நேரக் காட்சி]]
குவாய் சிங் என ஒரு மாவட்டம் 1980 க்கு முதல் மாவட்ட சபைகள் உருவாக்கும் வரை இருக்கவில்லை. 1985 வரை இப்பகுதி சுன் வான் மாவட்டத்தின் ஒரு பகுதியாகவே இருந்தது. 1985 ஆம் ஆண்டு "குவாய் சுங் மற்றும் சிங் யீ மாவட்டம்" என பெயரிடப்பட்டது. 1988 வரை இருந்த இப்பெயர் சுருக்கப்பட்டு "குவாய் சிங் மாவட்டம்" என தற்போது அழைக்கப்படுகின்றது.
# குவாய் சிங் மாவட்டம்

## கொள்கலன் துறைமுகங்கள்

பன்னாட்டளவில் பிரசித்திப்பெற்ற கொள்கலன் துறைமுகங்கள் இம்மாவட்டத்தில் உள்ளன. அவை "குவாய் சுங் மற்றும் "சிங் யீ தீவு" இரண்டுக்கும் இடையிலான றெம்பிளர் கால்வாய் ஊடான கரையோரப் பகுதிகளில் உள்ளன.  
அத்துடன் பன்னாட்டு விமான நிலையம் செல்வதற்கான லந்தாவு வடக்கு அதிவிரைவு பாதையும் ஹொங்கொங்கிலேயே மிகப்பெரியதும் நீளமானதும் பாலமான சிங் மா பாலம் இம்மாவட்டத்தில் உள்ளன.
# குவாய் சிங் மாவட்டம்

## வெளியிணைப்புகள்

- Kwai Tsing District Council
- Kwai Tsing District Council
- Kwai Tsing District Council website
- Tsuen Wan New Town
- List and map of electoral constituencies (large PDF file)
# சேர தாண்டவம் (நாடகம்)

**சேர தாண்டவம்** என்பது புரட்சிக்கவிஞர் பாரதிதாசன் எழுதிய நாடகங்களுள் ஒன்று ஆகும். இந் நூல் ஆட்டனத்தி, ஆதிமந்தி இடையிலான காதல் வரலாற்றை அடிப்படையாகக் கொண்டு இயற்றப்பட்டுள்ளது. பரணர், வெள்ளிவீதியார் முதலானோர் பாடிய அகநானூற்றுப் பாடல்கள், ஆதிமந்தியே பாடியுள்ள குறுந்தொகைப் பாடல், இளங்கோ அடிகள் சிலப்பதிகாரத்தில் தரும் குறிப்பு முதலானவற்றைக் கொண்டு இந்நாடகம் படைக்கப்பட்டிருக்கிறது.
# பாரதி சில நினைவுகள் (புத்தகம்)

**பாரதி சில நினைவுகள்** என்பது யதுகிரி அம்மாள் எழுதிய பாரதி வரலாற்று நூல் ஆகும். 1939 ஆம் ஆண்டு எழுதப்பட்ட இந்த நூல் எழுதப்பட்ட 15 ஆண்டுகள் கழித்தே வெளியானது. 1912 ஆம் ஆண்டு முதல் 1919 ஆம் ஆண்டு வரை புதுச்சேரியில் தான் குழந்தையாய் இருந்த போது பாரதியுடன் பழகிய அனுபவங்களை யதுகிரி இந்நூலுள் விவரிக்கிறார்.  
இந் நூல் அதன் உண்மைத் தன்மைக்காகப் பெரிதும் போற்றப்படுகிறது. பாரதி ஒரு குழந்தையின் உள்ளத்தில் உண்டாக்கிய தாக்கத்தை இந்நூல் மூலம் நாம் அறிய முடிகிறது.
# யதுகிரி அம்மாள்

**யதுகிரி அம்மாள்** என்று அறியப்படும் **யதுகிரி** பாரதி சில நினைவுகள் எனும் பாரதியார் குறித்த வரலாற்று நூலை எழுதியவர்.  
யதுகிரி புதுச்சேரியில் சுதேசிகளுக்கு உதவி வந்த மண்டையம் ஸ்ரீ ஸ்ரீநிவாசாச்சாரியார் அவர்களின் புதல்வி. இவர் தான் பாரதியாரை ஆசிரியராகக் கொண்டு இந்தியா பத்திரிக்கையை ஆரம்பித்தவர். யதுகிரி பாரதியின் வீட்டில் மூன்றாவது குழந்தையாகவே கருதப்பட்டார். பாரதியார் அடிக்கடி யதுகிரியின் வீட்டிற்கு வருவார். அப்போது தான் எழுதிய பாடல்களைப் பாடிக்காட்டுவார். அவற்றை யதுகிரி தனது குறிப்புப் புத்தகத்தில் குறித்துக் கொள்வார். இப்படியாக பாரதியின் பாடல்களும் அவை தோன்றிய சூழல் குறித்தும் யதுகிரி அம்மாள் நன்றாக அறிந்திருந்தார். 1939 ஆம் ஆண்டு பாரதி சில நினைவுகள் எனும் நூலை யதுகிரி எழுதினார். ஆனால் எழுதப்பட்டு 15 ஆண்டுகள் கழிந்த பின்னே இந்நூல் வெளியானது. அதைப்பார்க்க யதுகிரி அம்மாள் உயிருடன் இல்லை.
# எம். கே. அர்ஜுனன்

**எம். கே. அர்ஜுனன்** (பிறப்பு: ஆகத்து 25, 1931) மலையாளத் திரைப்படத்துறையின் முக்கியமான இசையமைப்பாளர்களில் ஒருவர். மெல்லிசை மெட்டுக்களுக்காக பெரும்புகழ் பெற்றவர்.
# எம். கே. அர்ஜுனன்

## வரலாறு

கொச்சி துறைமுகம் அருகே சிரட்டப்பாலம் என்ற ஊரில் 1931ல் பிறந்தார். தந்தை கொச்சுகுஞ்சு. தாய் பார்வதி. இளமையிலேயே அர்ஜுனன் தந்தையை இழந்தார். பார்வதிக்கு 14 குழந்தைகள். மூத்தவராகிய அர்ஜுனன் பலகாரங்களை சுமந்து விற்று தம்பிகளை பார்த்துக்கொள்ள நேர்ந்தது. அவரது கடும் வறுமையைக் கண்ட ராமசாமி என்ற காங்கிரஸ்காரர் பழனியில் உள்ள ஜீவகாருண்யானந்தா என்ற அனாதைவிடுதிக்கு அவரையும் இரு தம்பிகளையும் அனுப்பிவைத்தார்  
நாராயணசாமி என்ற துறவி அந்த அனாதை விடுதியை நடத்திவந்தார். அங்கே ஆர்மோனியம் வாசிக்கவும் இசையின் ஆரம்பப் பாடங்களையும் கற்றார். தினமும் பஜனைகளில் ஈடுபடும் வழக்கம் இருந்தது. அவரது திறனை கண்ட ஆசிரம தலைவர் அவருக்கு சிறப்பு இசைக்கல்வி அளிக்க ஏற்பாடு செய்தார். குமாரையாபிள்ளை என்ற இசைக்கலைஞரை அதற்கு நியமித்தார்.  
இளம் வயதிலேயே இசையைக்க ஆரம்பித்த அர்ஜுனன் விரைவில் அதையே தொழிலாகக் கொண்டா. கீதா பீப்பிள்ஸ் தியேட்டர், கொல்லம் காளிதாச கலாகேந்திரம், தேசாபிமானி தியேட்டர்ஸ், ஆலப்பி தியேட்டர்ஸ், கெ.பி.எ.சி போன்ற நாடக குழுக்களுக்கு பாடல்களை அமைத்தார். கிட்டத்தட்ட 300 நாடகங்களுக்கு 800 பாடல்களை அவர் அமைத்திருக்கிறார். ஆரம்பத்தில் இசையமைப்பு வருமானம் அளிக்காததனால் ஒரு வீட்டில் காவல்காரராக பணியாற்றினார்.  
1961ல் அர்ஜுனன் பாரதியை மணந்தார். திரையில் தேவராஜன் இசையமைத்த பல படங்களுக்கு அர்ஜுனன் ஆர்மோனியம் வாசித்தார். பல மெட்டுகள் அவருடையவை எனப்படுகின்றன. 1968ல் வெளிவந்த கறுத்த பௌர்ணமி அவரது முதல் படம். அதுமுதல் தொடர்ச்சியாக இசையமைத்து வருகிறார். 218 படங்களில் 500 பாடல்களுக்கு இசையமைத்திருக்கிறார்
# எம். கே. அர்ஜுனன்

## சிறப்பு

அர்ஜுனன் மலையாள மண்ணுக்குரிய சிறப்பான மெல்லிசையை உருவாக்கியவர் என்று புகழப்படுகிறார். இன்றும் மலையாளத்தில் பெரிதும் விரும்பப்படும் பல பாடல்கள் அவரால் அமைக்கப்பட்டவை
# ஆசீஷ் நேரா

**ஆசீஷ் நேரா** (***Ashish Nehra*** *( ;*, பிறப்பு: ஏப்ரல் 29, 1979, தில்லி) முன்னாள் இந்தியத் துடுப்பாட்டக்காரர் ஆவார். இடதுகை விரைவுப் பந்து வீச்சாளராகிய நேரா 1999ஆம் ஆண்டு பன்னாட்டு அளவில் முதலில் இந்தியத் துடுப்பாட்ட அணியில் இடம்பெற்றார். அதேபோல ஒருநாள் துடுப்பாட்டத்தின் முதல் ஆட்டத்திலும் இரண்டாவது பந்திலேயே அலிஸ்டர் கேம்பெல்லை வீழ்த்தினார். தென்னாபிரிக்காவில் நடந்த 2003 உலகக்கிண்ணத்தில் விளையாடி இங்கிலாந்திற்கு எதிராக 23 ஓட்டங்களுக்கு இலக்குகளை வீழ்த்தினார். பிற உலகக்கிண்ண ஆட்டங்களிலும் சிறப்பாகப் பந்து வீசினார்.
# ஆசீஷ் நேரா

## சர்வதேச போட்டிகள்

1999 ஆம் ஆண்டில் கொழும்பில் இலங்கைத் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் அறிமுகமானார். தனது முதல் போட்டியின் துவக்கத்திலேயே அந்த அணித் தலைவரன மாவன் அத்தப்பத்து இலக்கினைக் கைப்பற்றினார். ஆனால் அவரால் அதன் பின் அந்தப் போட்டியில் மற்ற இலக்குகளை வீழ்த்த இயலவில்லை. 2001 ஆம் ஆண்டில் ஹராரேவில் சிம்பாப்வே துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் அறிமுகமானார். தனது முதல் ஓவரின் இரண்டாவது பந்தில் அலிஸ்டர் கம்பெல்லின் இலக்கினைக் கைப்பற்றினார். ஆனால் அவரால் அதன் பின் அந்தப் போட்டியில் மற்ற இலக்குகளை வீழ்த்த இயலவில்லை. தென்னாப்பிரிக்கவில் நடைபெற்ற 2003 துடுப்பாட்ட உலகக்கிண்ணத் தொடரில் விளையாடினார். இந்தத் தொடரில் இங்கிலாந்து துடுப்பாட்ட அணிக்கு எதிரான போட்டியில் 23 ஓட்டங்களை விட்டுக் கொடுத்து 6 இலக்குகளை வீழ்த்தினார். இதுதான் அவரின் மிகச் சிறந்த ஒருநாள் பன்னாட்டுத் துடுப்பாட்டப் பந்துவீச்சு ஆகும். இந்தத் தொடரின் மற்ற போட்டிகளிலும் சிறப்பாக பந்துவீசினார்.  
தேர்வுத் துடுப்பாட்டப் போட்டிகளை விட ஒருநாள் பன்னாட்டுத் துடுப்பாட்டங்களில் சிறப்பாகப் பந்துவீசினார். ஒருநாள்போட்டிகளில் 144 இலக்குகளை வீழ்த்தியுள்ளார்.ஆனால் இவரின் பந்துவீச்சு சராசரியானது 30.54 ஆக உள்ளது. இது இந்திய அணியின் சக விரைவு வீச்சாளர்களான ஜாகிர் கான், இர்பான் பதான்<nowiki/>மற்றும் அஜித் அகர்கர் ஆகியோரோடு ஒப்பிடுகையில் இவரின் சராசரி அதிகமாக உள்ளது. இவர்கள் அனைவரும் 30 க்கும் குறைவாகவே சராசரி வைத்துள்ளனர். இவருக்கு ஏற்பட்ட காயங்கள் மற்றும் புதுமுக விரைவு வீச்சளர்களான முனாஃவ் பட்டேல், இஷாந்த் ஷர்மா மற்றும் ஆர் பி சிங் ஆகியோரின் வருகையும் அணியில் இவருக்கான இடத்தை சிக்கலாக்கின. பின் காயங்கள் குணமாகி நான்கு வருடங்களுக்குப் பிறகு 2009 ஆம் ஆண்டில் மேற்கிந்தியத்தீவுகள் துடுப்பாட்ட அணிக்கு எதிரான தொடரில் விளையாடும் வாய்ப்பினைப் பெற்றார். ஜாகிர் கானுக்கு காயம் ஏற்பட்டதனால் இவருக்கு விளையாடும் வாய்ய்ப்பு கிடைத்தது.
# ஆசீஷ் நேரா

## இந்தியன் பிரீமியர் லீக்

இந்தியன் பிரீமியர் லீக் தொடரின் முதல்பருவத்தில் மும்பை இந்தியன்ஸ் அணிக்காக விளையாடினார்.மே 7, 2008 இல் ராஜஸ்தான் ராயல்ஸ் அணிக்கு எதிரான போட்டியில் 3 இலக்குகளை வீழ்த்தி ஆட்டநாயகன் விருதினைப் பெற்றார். பின் 2009 ஆம் ஆண்டில் நடைபெற்ற இந்தியன் பிரீமியர் லீக் போட்டியில் டெல்லி டேர்டெவில்ஸ் அணியின் சார்பாக விளையாடினார். 2011 இந்தியன் பிரீமியர் லீக் தொடரில் 3.91 கோடி ரூபாய் மதிப்பில் இவரை புனே வாரியர்சு இந்தியா அணி ஏலத்தில் எடுத்தது.
# ஆசீஷ் நேரா

## பயிற்சியாளர்

2018 இந்தியன் பிரீமியர் லீக் தொடரில் விராட் கோலி தலைமையிலான பெங்களூர் ராயல் சேலஞ்சர்ஸ்<nowiki/>அணியின் தலைமைப் பயிற்சியாளரக இவர் நியமனம் செய்யப்பட்டார்.
# ஆசீஷ் நேரா

## ஒருநாள் போட்டியில் 5 இலக்குகள்

| **1** | 6/23 | 33 | கிங்க்ஸ்மெட் துடுப்பாட்ட மைதானம் | டர்பன் | தென்னாப்பிரிக்கா | 2003 |
| --- | --- | --- | --- | --- | --- | --- |
| **2** | 6/59 | 65 | அஸ்கிரியா துடுப்பாட்ட மைதானம் | கண்டி | இலங்கை | 2005 |
# நிரோஷா

**நிரோஷா** (பிறப்பு: 23 சனவரி 1971) என்பவர் தென்னிந்தியத் திரைப்பட நடிகையாவார். இவருடைய தகப்பனார் எம். ஆர். ராதா ஆவார். இவருடன் பிறந்தவர்கள் ராதிகா, மோகன் ராதா ஆகியோர். இவருடைய தந்தையின் முதல் மனைவிக்குப் பிறந்தவர்கள் ராதா ரவி, எம். ஆர். ஆர். வாசு, ரசியா, ராணி, ரதிகலா ஆகியோர்.  
இவர் அக்னி நட்சத்திரம் என்ற படத்தின் மூலம் தமிழ்த் திரையுலகில் நாயகியாக அறிமுகமானார். நடிகர் ராம்கியைத் திருமணம் செய்து கொண்டார்.
# நிரோஷா

## நடித்த திரைப்படங்கள்

| 1988 | *அக்னி நட்சத்திரம்* | அனிதா | தமிழ் | முதற் திரைப்படம் |
| --- | --- | --- | --- | --- |
| 1988 | *செந்தூரப்பூவே* | பொன்னி | தமிழ் |  |
| 1988 | *சூரசம்ஹாரம்* | சுதா | தமிழ் |  |
| 1988 | *பட்டிக்காட்டு தம்பி* | தமிழ் |  |  |
| 1989 | *என் கணவர்* | தமிழ் |  |  |
| 1989 | *கைவீசம்மா கைவீசு* | தமிழ் |  |  |
| 1989 | *சொந்தக்காரன்* | தமிழ் |  |  |
| 1989 | *பொறுத்தது போதும்* | தமிழ் |  |  |
| 1989 | *பாண்டி நாட்டுத் தங்கம்* | ராதா | தமிழ் |  |
| 1990 | *இணைந்த கைகள்* | ஜூலி | தமிழ் |  |
| 1990 | *பறவைகள் பலவிதம்* | தமிழ் |  |  |
| 1990 | *மருது பாண்டி* | தமிழ் |  |  |
| 1990 | *காவலுக்குக் கெட்டிக்காரன்* | அறிவுக்கொடி | தமிழ் |  |
| 1994 | *மைந்தன்* | தமிழ் |  |  |
| 1993 | *பாரம்பரியம்* | தமிழ் |  |  |
| -2003 ]] *பிரியமான தோழி* தமிழ் |  |  |  |  |
| 2008 | *சிலம்பாட்டம்* | தமிழ் |  |  |
| 2009 | *படிக்காதவன்* | தமிழ் |  |  |
| 2010 | *அம்பாசமுத்திரம் அம்பானி* | தமிழ் |  |  |
# நிரோஷா

## தொலைக்காட்சித் தொடர்கள்

- சின்ன பாப்பா பெரியப்பா - சீசன் 1
- சின்ன பாப்பா பெரியப்பா - சீசன் 2
- சின்ன பாப்பா பெரியப்பா - சீசன் 4
- தாமரை
- சந்திரக்குமாரி
# படிமம்:Kanagalingam.JPG

http://www.tamilheritage.org/thfcms/index.php?option=com_content&view=article&id=335&Itemid=555 தளத்திலிருந்து எடுக்கப்பட்டுள்ளது.
- புகைப் படத்தில் இருப்பவர் இறந்து விட்டதால் அவரைப் புகைப்படம் எடுக்க வாய்ப்பில்லை.
- இந்தப் புகைப்படமும் பாரதி நினைவகத்தில் இருந்து எடுக்கப்பட்டுள்ளதே.
- பாரதியாரின் வரலாறு பற்றி முழுமையாக அறிய கனகலிங்கம் பற்றிய செய்தி கலைக்களஞ்சியத்தில் மிக அவசியம்.
- வருங்காலத் தலைமுறையின் நலன் கருதி இங்கு இப்படம் நியாயமான முறையில் கையாளப்பட்டுள்ளது.
# என் குருநாதர் பாரதியார் (புத்தகம்)

**என் குருநாதர் பாரதியார்** என்பது புதுவை ரா. கனகலிங்கம் அவர்களால் எழுதப்பட்ட பாரதியின் வரலாற்றுக் குறிப்புகள் அடங்கிய நூலாகும். கனகலிங்கம் இளைஞராய் இருந்த போது பாரதியாரால் பூணூல் அணிவிக்கப்பட்ட ஆதி திராவிடர் ஆவார். இந் நூலுள் தான் பாரதியாராடு பழகிய காலத்தில் நிகழ்ந்த நிகழ்வுகள், பாரதியின் கவிதைகள் எழுந்த சூழல் ஆகியவற்றை எளிய நடையில் விளக்கி உள்ளார்.
# விக்கிப்பீடியா:உங்களுக்குத் தெரியுமா/பெப்ரவரி 1, 2011

- **தங்க அரிசி** (படம்) மரபணுப் பொறிமுறையின் மூலம் உயிர்ச்சத்து ஏ வின் முன்னோடித் தாதுவான பீட்டா கரோட்டினை இணைத்து உருவாக்கப்பட்ட புதிய நெல்லினம்.
- **என் குருநாதர் பாரதியார்** எனும் நூலை எழுதிய ரா. கனகலிங்கம் பாரதியாரால் பூணூல் அணிவிக்கப்பட்ட ஆதி திராவிடர் ஆவார்.
- **துருத்தி** என்பது காற்றை அமுக்கிக் கட்டுப்பாடான அளவில் ஒரு குறித்த இடத்தை நோக்கிச் செலுத்துவதற்காகப் பயன்படும் ஓர் அமைப்பாகும்.
- 1983ல் எம். ஜி. ஆர், திருச்சியைத் தமிழ்நாட்டின் **தலைநகராக மாற்ற** செய்த முயற்சி நிறைவேறவில்லை.
- **வேலையற்ற வளர்ச்சி** எனும் தோற்றப்பாடு பொருளியல் வளர்ச்சி ஏற்படும் அதே வேளையில் வேலைவாய்ப்புகள் குறைவதைக் குறிக்கிறது.
# குவாய் சுங்

**குவாய் சுங்** (Kwai Chung) என்பது ஹொங்கொங்கில், புதிய கட்டுப்பாட்டகம் பகுதியில், குவாய் சிங் மாவட்டத்தில் ஒரு நகரமாகும். குவாய் சிங் நகரப் பகுதி கொள்கலன் முனையப் பகுதியாகும். அத்துடன் இது சுன் வான் புதிய நகரம் பகுதியின் ஒரு பிரிவாகும். 2000 ஆம் ஆண்டின் கணிப்பின் படி இந்த நகரத்தின் மக்கள் தொகை 287,000 ஆகும். நிலப்பரப்பளவு 9.93 ஆகும்.
# குவாய் சுங்

## கொள்கலன் முனையம்

ஹொங்கொங்கில் கடல்வழி பொதிகள் ஏற்றுமதி மற்றும் இறக்குமதி செய்யும் கொள்கலன் வணிக மையமாக இந்நகரம் திகழ்கிறது. குவாய் சுங் கொள்கலன் முனையம் உலகில் பாரிய முனையங்களில் ஒன்றும் மிகவும் பணியழுத்தம் மிக்க முனையமும் ஆகும்.
# குவாய் சுங்

## பிரிவுகள்

குவாய் சுங் நகரத்தை நான்கு பிரிவாகப் பிரித்து அழைக்கப்படுகின்றது. அவைகளாவன மேல் குவாய் சுங்(செங் குவாய் சுங்), கீழ் குவாய் சுங் (ஹா குவாய் சுங்), குவாய் சுங் வடக்கு மற்றும் குவாய் சுங் தெற்கு போன்றவைகளாகும்.
# ம. கோ. இராமச்சந்திரனின் திரைப்பட வாழ்க்கை

நாடக நடிகராக தனது கலை வாழ்க்கையைத் தொடங்கிய எம். ஜி. ஆர், பின் திரைப்படத் துறையில் கதாநாயகனாக நடித்து மக்கள் இதயங்களில் நீங்காத இடம் பிடித்தார். இவருடைய திரைப்படங்களின் வாயிலாக மக்களிடம் கொண்டிருந்த செல்வாக்கினால் அரசியலிலும் முக்கிய இடம் பெற்று தமிழ்நாட்டின் முதலமைச்சராக இருந்தார்.
# ம. கோ. இராமச்சந்திரனின் திரைப்பட வாழ்க்கை

## நாடக வாழ்க்கை

எம்.ஜி.ஆர் தனது ஏழாவது வயதில் குடும்ப சூழ்நிலை காரணமாக ஒரிஜினல் பாய்ஸ் கம்பெனி என்கிற நாடக குழுவில் இணைந்தார். அவருடன் அண்ணன் சக்ரபாணியையும் நாடக குழுவில் இணைந்தார். மதுரை ஒரிஜினல் பாய்ஸ் கம்பெனி, கிருஷ்ணன் நினைவு நாடக சபா, உறையூர் முகைதீன் நாடக கம்பெனி, எம்.ஜி.ஆர். நாடக மன்றம் போன்றவற்றில் ஏற்பாடு செய்யப்படும் நாடங்களில் நடித்தார். குறிப்பாக கதர்பக்தி, கதரின் வெற்றி, பதிபக்தி, தேசபக்தி போன்ற நாடகங்களிலும் பல வேடங்களை ஏற்றார். அதுமட்டுமன்றி அகத்தியர், மகாபாரதம், விகர்ணன், சத்ருகணன், அபிமன்யு, சத்ருகணன் போன்றவற்றையும் தவறவிடவில்லை.
# ம. கோ. இராமச்சந்திரனின் திரைப்பட வாழ்க்கை

## திரை வாழ்க்கை

எம்.ஜி.ஆர் நடித்த 136 படங்களில் 100 நாட்களுக்கு மேல் ஓடி வெற்றி கண்டவை மட்டும் 86 படங்களாகும். ப. நீலகண்டன் அவர்கள் எம்.ஜி.ஆரின் 17 படங்களை இயக்கியுள்ளார். ஜெ. ஜெயலலிதா 28 படங்களில் நாயகியாகவும், சரோஜா தேவி 26 படங்களில் நாயகியாகவும் எம்.ஜி.ஆருடன் நடித்துள்ளனர். நடிகை லதா 13 படங்களில் எம்.ஜி.ஆருடன் நடித்துள்ளார்.
# ம. கோ. இராமச்சந்திரனின் திரைப்பட வாழ்க்கை

## திரை வாழ்க்கை

### முதல் படம்

1936 ல் சதிலீலாவதி என்னும் திரைப்படத்தில் எல்லிஸ் டங்கன் என்ற இயக்குனரால் எம்.ஜி.ஆர் அறிமுகம் செய்யப்பட்டார். இது எஸ்.எஸ்.வாசன் எழுதிய கதை ஆகும். ஆனாலும் 1947 ல் நடித்த ராஜகுமாரி படம் வெளிவரும்வரை எம்.ஜி.ஆர்க்கு அதிகம் புகழ் கிடைக்கவில்லை.
# ம. கோ. இராமச்சந்திரனின் திரைப்பட வாழ்க்கை

## திரை வாழ்க்கை

### கதாநாயகனாக முதல் படம்

எம்.ஜி.ஆர் கதாநாயகனாக நடித்த முதல் படம் "ராஜகுமாரி". முதல் திரைப்படமான சதிலீலாவதி வந்து ஏறத்தாழ பதினொரு ஆண்டுகள் பின்பே கதாநாயகனாக எம்.ஜி.ஆர் நடித்திருந்தார். ஏ.எஸ்.ஏ.சாமி இயக்குனராகவும், வசனகர்த்தாவாகவும் இருந்தார். முதலில் இப்படத்தில் பு. உ. சின்னப்பா அவர்கள்தான் கதாநாயகனாக நடிக்க ஏற்பாடானது. ஆனால் இயக்குநர் எம்.ஜி.ஆர் நடித்த முருகன் படத்தினைப் பார்த்து எம்.ஜி.ஆருக்கு வாய்ப்பு தர எண்ணினார். அத்துடன் கருணாநிதியின் வசனமும் இப்படத்தில் இடம்பிடித்தது. இந்தப்படம் 1947 ஏப்ரல் மாதம் வெளிவந்தது. இப்படத்தில் கதாநாயகன் "எம்.ஜி.ராமசந்தர்" என்று டைட்டில் போட்டு வெளிவந்தது.
# ம. கோ. இராமச்சந்திரனின் திரைப்பட வாழ்க்கை

## திரை வாழ்க்கை

### சுடப்பட்ட நிகழ்வும் திரைவாழ்க்கையும்

தொடர்ந்து வந்த அடுத்த 25 ஆண்டுகள், தமிழ்த் திரைப்பட உலகில் மிக முக்கியமானவர்களில் ஒருவராக விளங்கினார். இவருடைய சக நடிகர்களுள் ஒருவரான எம். ஆர். ராதாவினால் சுடப்பட்டுத் தெளிவாகப் பேசும் திறனை இழந்தபோதும் அவருடைய நட்சத்திர வலிமை குறையவேயில்லை. அவருடைய புதிய பாணி பேச்சினை ரசிகர்களும் மக்களும் ஏற்றுக் கொண்டனர். இச்சம்பவத்திற்குப் பின்னார் முதன் முதலாக வெளிவந்த திரைப்படம் காவல்காரன். இது மாபெரும் வெற்றிப் படமாகவும், திரையுலகில் அவரது ஆளுமையை மீண்டும் நிலை நிறுத்தும் நிகழ்வாகவும் அமைந்தது.
# ம. கோ. இராமச்சந்திரனின் திரைப்பட வாழ்க்கை

## திரை வாழ்க்கை

### முதல் முழு நீள வண்ணப்படம்

1956ல் தென்னிந்தியாவின் முதல் முழு நீள வண்ணப்படமாக "மாடர்ன்" தியேட்டர்சாரின் டி.ஆர்.சுந்தரம் இயக்கிய எம்.ஜி.ஆர்., பானுமதி நடித்த அலிபாபாவும் நாற்பது திருடர்களும் திரைப்படம் வெளிவந்தது.
# ம. கோ. இராமச்சந்திரனின் திரைப்பட வாழ்க்கை

## திரை வாழ்க்கை

### தேசிய விருது

தமிழக நடிகர்களிலேயே முதன் முதலாக நடிப்புக்கான தேசிய விருதினை ("பாரத்") பெற்றவர் எம்.ஜி.ஆர். 1971-ம் ஆண்டின் அகில இந்திய சிறந்த நடிகராக, எம்.ஜி. ஆரை மத்திய அரசு தேர்வு செய்து, “பாரத்” விருதை வழங்கியது. இது சத்யா மூவிசு தயாரிப்பான “ரிக்சாக்காரன்” படத்தில் நடித்ததற்காக கிடைத்தது. தமிழ்நாட்டில் மொத்தம் 12 திரையரங்குகளில் 100 நாட்கள் முதல் 150 நாட்கள் வரை ஓடி, வசூலைக் குவித்த படம்.
# ம. கோ. இராமச்சந்திரனின் திரைப்பட வாழ்க்கை

## திரை வாழ்க்கை

### இறுதி படம்

முதலமைச்சர் பதவியை ஏற்றுக்கொண்டால் ஷூட்டிங் போக முடியாது என்பதால், பதவியேற்பு விழாவையே 10 நாட்கள் தள்ளிப்போட்டு ‘மதுரையை மீட்ட சுந்தரபாண்டியன்’ படத்தை முடித்துக் கொடுத்தார் !.  
நல்ல குணங்கள் நிறைந்த கதா பாத்திரங்களையே தேர்வு செய்து நடித்தார். சிகரெட் பிடிப்பது மாதிரி நடிப்பதைத் தவிர்த்தார். ‘நினைத்ததை முடிப்பவன்’ படத்தில் சிகரெட்டை வாயில் வைப்பார். இழுக்க மாட்டார். மலைக்கள்ளனில் ‘ஹுக்கா’ பிடித்தது மாதிரி வருவார். இந்தக் காட்சியை வைப்பதா, வேண்டாமா என்ற குழப்பத்திலேயே படம் ரிலீஸ் ஆவதில் தாமதம் ஏற்பட்டது.  
1977ஆம் ஆண்டு முதலமைச்சர் ஆவதற்கு முன்பாக, ஸ்ரீதர் இயக்கத்தில் எம்.ஜி.ஆர். சில காட்சிகள் நடித்து நின்று போன படம், அண்ணா நீ என் தெய்வம். இக்காட்சிகளின் மீதாக புதியதாக ஒரு திரைக்கதையை அமைத்துத் தாமும் அதில் இரட்டை வேடத்தில் நடித்து பாக்கியராஜ் உருவாக்கிய அவசர போலிஸ் 100 வெற்றிப்படமாக விழைந்தது.
# ம. கோ. இராமச்சந்திரனின் திரைப்பட வாழ்க்கை

## நடிகர் சங்கத்தில் எம்.ஜி.ஆர்

- 29-8-1952-ல் தென்னிந்திய துணை நடிகர்கள் சங்கம் துவங்கியது. அப்போது எம்.ஜி.ஆர். உப தலைவர்.
- 14-9-1952-ல் 'தென்னிந்திய நடிகர் சங்கம்' என்று பெயர் மாறியது. அதற்கு எம்.ஜி.ஆர். முதல் நன்கொடையாக ரூ.501 அளித்தார். இவ்வாறு தென்னிந்திய நடிகர் சங்கமென பெயர் மாறியதற்கு எம்.ஜி.ஆரின் ஆலோசனையே காரணம்.
- 1953-ல் உப தலைவர் பொறுப்பினை வகித்தார் எம்.ஜி.ஆர்
- 1954-ல் பொதுச் செயலாளராக மாறினார்
- 1955-ல் செயலாளர் பதவி கிடைத்தது.
- மீண்டும் 1957-ல் பொதுச் செயலாளர் ஆனார்.
- அடுத்து 1958 மற்றும் 1961-ல் நடிகர் சங்கத்தின் தலைவராக இருந்தார்.
# ம. கோ. இராமச்சந்திரனின் திரைப்பட வாழ்க்கை

## திரையுலக புரட்சி

- விஞ்ஞான ரீதியில் முயன்று பறக்கும் தட்டை செய்து படமாக்கப்பட்ட ஒரே தமிழ்ப்படம் "கலை அரசி".
- தமிழ் படங்களிலேயே இரண்டாம் வெளியீட்டில் 100 நாள் ஓடியவை எம்.ஜி.ஆர். நடித்த "நாடோடி மன்னன்" - திருவண்ணாமலை, "எங்க வீட்டுப் பிள்ளை".
- மாடர்ன் தியேட்டர்ஸ், சரவணா பிலிம்ஸ், விஜயா கம்பைன்ஸ், ஆர்.ஆர்.பிச்சர்ஸ், ஏ.வி.எம்., ஜெமினி, சத்யா மூவிஸ் ஆகிய நிறுவனங்கள் தயாரித்த முதல் வண்ண தமிழ் வண்ணப் படங்களில் கதாநாயகன் எம்.ஜி.ஆர். அவர்களே! (தேவர் படம் உட்பட)
- அலிபாபாவும் நாற்பது திருடர்களும் தமிழின் முதல் வண்ண படமாகும்.
- 'மர்மயோகி' தமிழ்த் திரைப்படத்தின் திகில் காட்சிகளுக்காக வயது வந்தவர்களுக்கான 'ஏ' சான்றிதழ் பெற்ற முதல் படம்
- 16 படங்களில் இரட்டை வேடங்களில் நடித்தமையால் தமிழில் அதிக எண்ணிக்கையில் இரட்டை வேடங்களில் நடித்தவர் என்ற பெருமை எம்.ஜி.ஆருக்கு உண்டு.
# ம. கோ. இராமச்சந்திரனின் திரைப்பட வாழ்க்கை

## எம்.ஜி.ஆர். படத்தின் பாடல் ஆசிரியர்கள்

எம்.ஜி.ஆர்.நடித்த 50 படங்களுக்குப் பாடல்கள் எழுதியவர் கண்ணதாசன். அவரின் ‘அச்சம் என்பது மடமையடா... அஞ்சாமை திராவிட உடைமையடா’ பாட்டு எம்.ஜி.ஆரின் காரில் எப்போதும் ஒலிக்கும் !
# ம. கோ. இராமச்சந்திரனின் திரைப்பட வாழ்க்கை

## எம்.ஜி.ஆர் பெற்ற விருதுகள்

**'''திரைத் துறையில் எம்.ஜி.ஆர் பெற்ற விருதுகள்'''**  
| பாரத் | இந்திய அரசு | 1971 |  |
| --- | --- | --- | --- |
| பாரத் ரத்னா | இந்திய அரசு | 1971 |  |
| பாரத் | இந்திய அரசு | 1988 |  |
| கெளரவ டாக்டர் பட்டம் | சென்னை பல்கலைக்கழகம் | 1983 |  |
| கௌரவ டாக்டர் பட்டம் | அரிசோனா பல்கலைக்கழகம், அமெரிக்கா | 1974 |  |
| அண்ணா விருது | தமிழக அரசு | 1971 |  |
| சிறந்த நடிகர் | இலங்கை அரசு | 1968 |  |
| :மலைக்கள்ளன் | :சிறந்த நடிகர் முதல் பரிசு- இந்திய அரசு | :1954 |  |
| எங்க வீட்டுப் பிள்ளை | :சிறந்த நடிகர் பிலிம் ஃபேர் விருது | :1965 |  |
| :காவல்காரன் | :சிறந்த படம், முதல் பரிசு,தமிழக அரசு | :1967 |  |
| :குடியிருந்த கோயில் | :சிறந்த படம், முதல் பரிசு,தமிழக அரசு | :1968 |  |
| :அடிமைப்பெண் | :சிறந்த படம், முதல் பரிசு,தமிழக அரசு | :1969 | } |  
ரிக்ஷாக்காரன் சிறந்த நடிகர் முதல்பரிசு - சிங்கப்பூர்ரசிகர்கள் 1971
ரிக்ஷாக்காரன் சிறந்த நடிகர் முதல் பரிசு - இந்திய அரசு 1971
அடிமைப்பெண் சிறந்த படம், முதல்பரிசு,பிலிம்ஃபேர்விருது. 1969
உலகம் சுற்றும் வாலிபன் சிறந்த படம், பிலிம் ஃபேர் விருது 1973
# ம. கோ. இராமச்சந்திரனின் திரைப்பட வாழ்க்கை

## எம்.ஜி.ஆர். நடித்த குறிப்பிடத்தக்க திரைப்படங்கள்

- ராஜ ராஜன்
- ராஜகுமாரி
- மன்னாதி மன்னன்
- மந்திரி குமாரி
- திருடாதே
- மலைக்கள்ளன்
- அலிபாபாவும் நாற்பது திருடர்களும்
- மதுரை வீரன்
- புதுமைப்பித்தன்
- ஆயிரத்தில் ஒருவன்
- அன்பே வா
- எங்க வீட்டுப் பிள்ளை
- படகோட்டி
- ரிக்சாக்காரன்
- உலகம் சுற்றும் வாலிபன்
- ராமன் தேடிய சீதை
- அடிமைப்பெண்
# ஐக்கிய முன்னணி (இந்தியா)

**ஐக்கிய முன்னணி** (*United Front*) என்பது (1996-1998) காலகட்டத்தில் இந்தியாவில் தேசிய அளவில் செயல்பட்ட ஒரு கூட்டணி. இதில் பதிமூன்று கட்சிகள் இடம்பெற்றிருந்தன. இக்கூட்டணியைச் சேர்ந்த தேவகவுடா மற்றும் ஐ. கே. குஜரால் ஆகியோர் இந்தியப் பிரதமராகப் பதவி வகித்தனர். தெலுங்கு தேசம் கட்சியின் தலைவரான சந்திரபாபு நாயுடு இக்கூட்டணியின் கூட்டுனராக (convener) இருந்தார்.
# ஐக்கிய முன்னணி (இந்தியா)

## பரிந்துரைக்கப்பட்ட பிரதமர்கள்

- **(1996–1997)**
1) வி. பி. சிங் – ஜனதா தளம்
2) ஜோதிபாசு – இந்திய மார்க்சிஸ்ட் கம்யூனிஸ்ட் கட்சி
3) லாலு பிரசாத் யாதவ் – ஜனதா தளம்
4) முலாயம் சிங் யாதவ் – சமாஜ்வாடி கட்சி
5) ஜி. கே. மூப்பனார் – தமிழ் மாநில காங்கிரஸ்
6) மு. கருணாநிதி – திராவிட முன்னேற்றக் கழகம்
7) **தேவ கவுடா** – ஜனதா தளம் இறுதியாக தேர்வு செய்யபட்ட பிரதமர்
- **(1997–1998)**
1) முரசொலி மாறன் – திராவிட முன்னேற்றக் கழகம்
2) **ஐ. கே. குஜ்ரால்** – ஜனதா தளம் இறுதியாக தேர்வு செய்யபட்ட பிரதமர்
# ஐக்கிய முன்னணி (இந்தியா)

## கூட்டணி வரலாறு

- 1996 இந்திய நாடாளுமன்றத் தேர்தலில் எக்கட்சிக்கும் தனிப்பெரும்பான்மை கிடைக்காத காரணத்தால். தேர்தலில் தனித்துப் போட்டியிட்ட பல கட்சிகளும் இணைந்து ஐக்கிய முன்னணி என்ற கூட்டணியை உருவாக்கியிருந்தனர். இடது முன்னணியும் இதில் இடம் பெற்றிருந்தது.
- இத்தேர்தலில் பாஜக அதிக இடங்களில் வெற்றி பெற்று இருந்தாலும் ஆட்சி அமைப்பதற்கு தேவையான பெரும்பான்மை இல்லாததால். ஜனதா தளம் கட்சியின் தலைமையிலான ஐக்கிய முன்னணியில் 192 மக்களவை உறுப்பினர்களை கொண்டிருந்தது. அக்கட்சியின் தலைமையிலான ஐக்கிய முன்னணிக்கு பல மாநிலங்களில் வெற்றி பெற்ற கட்சிகள் மற்றும் இடதுசாரிகட்சிகள் இணைந்து இக்கூட்டணிக்கு ஆதரவளித்தது. காங்கிரஸ் வெளியிலிருந்து ஆதரவளிக்க ஜனதா தளம் கட்சி ஆட்சி அமைத்தது பிரதமராக அக்கட்சியின் முன்னணி தலைவர்களில் ஒருவரான தேவ கவுடா பொறுப்பேற்றார்.
- ஆனால் அக்கட்சிக்கு வெளியில் இருந்து ஆதரவளித்த காங்கிரஸ் தலைவர் **சீதாராம் கேசரி** உடன் ஏற்பட்ட கருத்து வேறுபாட்டால். தேவ கவுடா பிரதமர் பதவியில் இருந்து 1997 ஆம் ஆண்டு விலகினார்.
- பின்பு 1997ல் ஜனதா தளம் கட்சியை சேர்ந்த ஐ. கே. குஜ்ரால் பிரதமரானார். ஆனால் ஐ. கே. குஜ்ரால் பிரதமராக இருந்த போது காங்கிரஸ் கட்சிசின் முன்னாள் பிரதமர் ராஜீவ் காந்தி மரணத்தை குறிப்பிடும் **ஜெயின் கமிஷன்** அறிக்கை வெளிவந்ததால். அதில் ராஜீவ் காந்தி மரணத்திற்கு காரணம் தமிழகத்தை சேர்ந்த திமுக தலைவர் மு. கருணாநிதி அவர்கள் தான் காரணம் என்று கூறப்பட்டு இருந்தது.
- ஆனால் ஒரே வருடத்தில் ஜனதா தளம் தலைமையிலான ஐக்கிய முன்னணி கூட்டணிக்கு வெளியில் இருந்து ஆதரவளித்த காங்கிரஸ் தலைவர் **சீதாராம் கேசரி** மற்றும் சோனியா காந்தி தமிழகத்தை சேர்ந்த திமுக கட்சியினரை அமைச்சரவையில் இருந்து வெளியேற்ற வேண்டும் என்று கூறியதால்.
- பிரதமர் ஐ. கே. குஜ்ரால் **ஜெயின் கமிஷன்** அறிக்கையில் முகாந்திரம் இல்லாமல் திமுகவை அமைச்சரவையில் இருந்து வெளியேற்ற மறுத்ததால். ஜனதா தளம் கட்சிக்கு வெளியில் இருந்து அளித்து வந்த ஆதரவை காங்கிரஸ் விலக்கிக் கொண்டதால் ஜனதா தளம் ஆட்சி இரண்டே வருடங்களில் கவிழ்ந்தது. அத்தோடு ஐக்கிய முன்னணியும் கலைந்தது.
# குமிழ்முனைப் பேனா

**குமிழ்முனைப் பேனா** (*ballpoint pen*) என்பது உள்ளக மை தாங்கியையும் கோள வடிவிலான குமிழ்முனையையும் கொண்ட எழுதுகோல் ஆகும். உள்ளகத் தாங்கிக் குழாய் எழுதுத் தன்மையான மையைக் கொண்டிருக்கும். குமிழ்முனை சுழலும்போது மை வெளியேறி எழுதும். குமிழ்முனைக் கோளம் பொதுவாக 0.5மிமீ முதல் 1.2&nbsp;மிமீ வரையான விட்டத்தை கொண்டதாகவும், பித்தளை, உருக்கு, தங்குதன் காபைட்டு ஆகியவற்றால் ஆனதாகவும் இருக்கும்.
# குமிழ்முனைப் பேனா

## வரலாறு

பொருளாதார ரீதியிலும் பயன்பாட்டிலும் மேம்பட்ட குமிழ்முனைப் பேனாக்கள் 20ஆம் நூற்றாண்டுத் தொழில்நுட்பங்களால் தான் தோற்றம் பெற்றன. ஆரம்பகாலத்தில் குமிழ்முனைப் பேனாவில் வடிவமைப்பில் பலமுறை தோல்விகளைக் கண்டது. 17ஆம் நூற்றாண்டில் கலீலியோ கலிலியால் வடிவமைக்கப்பட்ட வடிவமைப்பே குமிழ்முனைப் பேனா எனும் கருத்தும் காணப்படுகின்றது. குமிழ்முனைப் பேனாவுக்கான முதலாவது காப்புரிமம் 1888 அக்டோபர் 30 ஆம் நாள் ஜோன் லோட் என்பவருக்கு வழங்கப்பட்டுள்ளது,. இவர் ஒரு தோல் தயாரிப்பாளர். இத்தோற்பொருட்களில் எழுதுவதற்கு ஊற்றுமைப் பேனாக்கள் பொருத்தமற்றவையாயிருந்ததால் இதனைப் பயன்படுத்தினார். லோட்டின் பேனாவில் உருக்கினாலான சிறிய சுழலும் கோளவுருக் குமிழ் அடைப்பான் ஒன்றின் மூலம் நிறுத்தப்பட்டிருந்தது.  
1904 க்கும்1946க்கும் இடையில் பல மாற்று ஊற்றுமைப் பேனாக்கள் கண்டறியப்பட்டன.சிலாவொல்யுப் எடுவாட் பென்காலா 1907 ஆம் ஆண்டு திண்ம மை ஊற்றுமைப் பேனாவினை கண்டறிந்தார்.1910 இல் சேர்மனி கண்டுபிடிப்பாளர் பாவும்(Baum) மற்றொரு குமிழ்முனைப் பேனாவுக்கு சொத்துரிமை பெற்றார். 1916 இல் மற்றொரு குமிழ்முனைப் பேனா Van Vechten Riesburg இனால் கண்டறியப்பட்டது. இக்கண்டுப்புகளில் எல்லாம் ஒடுங்கிய குழாயின் முனையில் சிறு கோளம் இடப்பட்டு இருந்தது. இது உள்ளேயோ வெளியேயோ வழுக்கி விழுதல், சீரற்று எழுதுதல்,மைகசிதல் என பல பிரச்சினைகளைக் கொடுத்தது.
# இணைப்பு ஏலம் வணிக மாதிரி

**இணைப்பு ஏலம் வணிக மாதிரி** என்பது ஒரு வகை மின் வணிகம் ஆகும். இது வலைத்தளம் ஒன்று மூலம் பங்களிப்பாளர்கள் பொருட்களை மற்றும் சேவைகளை ஏலத்தில் விடவும், ஏலம் கேட்கவும் வசதி செயது கொடுத்தல் ஆகும். இந்த வணிக மாதிரிக்கான அறியப்பெற்ற எடுத்துக் காட்டு ஈபே ஆகும். சேவைக் கட்டணங்கள், விளம்பரங்கள் ஊடாக இத்தகைய வணிகங்கள் இலாபம் ஈட்டுகின்றன.
# குரூப்போன்

**குரூப்போன்** (*Groupon*) என்பது இ-வணிக வலைத்தளங்களில் ஒன்று. இது குழுக் கொள்முதல் வணிக மாதிரியைப் பயன்படுத்துகிறது. இத்தககையை வலைத்தளங்களில் உலகின் மிகப் பெரியவற்றில் ஒன்று. இது 2008 நவம்பரில் ஆரம்பிக்கப்பட்டது. 2010 இன் இறுதியில் கூகுள் நிறுவனம் இதை ஆறு பில்லியன் டொலர்களுக்கு வாங்க முயன்று, முயற்சியைக் கைவிட்டது.
# மாசபிள்

**மாசபிள்** (*Mashable*) என்பது சமூக ஊடகம் பற்றிய செய்திகளை தொகுக்கும் ஒரு வலைப்பதிவு ஆகும். சமூக ஊடகம் பற்றிய செய்திகளோடு நகர்வு, இணைப்பு நிகழ்படங்கள், வணிகம், வலைத்தள விருத்தி, தொழில்நுட்பம், கருவிகள் போன்ற துறைகள் சார்ந்த செய்திகளையும் வெளியிடுகிறது. உலகில் அதிகம் வாசிக்கப்படும் வலைத்தளங்களில் இதுவும் ஒன்று ஆகும்.
# டெக்கிரஞ்சு

**டெக்கிரஞ்சு** (*TechCrunch*) என்பது தொழில்நுட்பம் பற்றியம் தொழில் முனைவுகள் பற்றியும் செய்திகளையும் பகுப்பாய்வுகளையும் தரும் ஒரு வலைத்தளம் ஆகும். இது 2005 ம் ஆண்டு தொடங்கப்பட்டது. இதற்கு பெப்ரவரி 2010 இல் 4,563,000 செய்தியோடை வாசகர்கள் இருந்தார்கள். இதை செப்டம்பர் 2010 இல் ஏ.ஓ.எல் நிறுவனம் வாங்கியது.
# கிரிகொரஹ நடனம்

**கிரிகொரஹ நடனம்** இலங்கையின் பூர்வீகக் குடிகளான வேடுவர்களுக்கே உரித்தானதொரு நடனமுறையாகும்.
இந்தக் 'கிரிகொரஹ' நடனமானது வேடுவ கூட்டத்துக்குக் கூட்டம் வேறுபடுகின்றது. இவை சிறு வேறுபாடுகளுடனேயே நடைபெறுகின்றன.
# கிரிகொரஹ நடனம்

## NDABXGநோக்கம்

இந்நடனமானது வனத்தில் வேட்டையாடும் மிருகங்கள் குறைவடைந்தால் வன தெய்வத்தின் ஆசியை வேண்டி நிறைவேற்றப்படும் ஒரு விசேட செயற்பாடாகும். அத்துடன், காட்டிலுள்ள பயங்கர மிருகங்களிடமிருந்து பாதுகாப்பை வேண்டியும் நடனமாடி பூசைகளை நடத்துகின்றனர். மேலும் வேடுவ சமுகத்தின் திருமணங்கள், சடங்குகள் உள்ளிட்ட முக்கிய வைபவங்களின் போதும் இந்நடனத்தை ஆடுவர். இது அவர்களது பூர்வீகத்துடன் இணைந்தது.
# கிரிகொரஹ நடனம்

## இரவு நடனம்

இந்நடனத்தில் பங்குகொள்ளும் வேடுவர்கள் நாகமரக் கிளைகளையும், வேப்பமரக் கிளைகளையும் இடுப்பில் கட்டி தலைமுடியை பின்புறமாக அவிழ்த்துவிட்டுக் கொள்வர். ஆண்களும் பெண்களும் ஒன்றாகவே ஆடுவார்கள். பெரும்பாலும் இந்த ஆட்டம் இரவு நேரத்திலே ஆடப்படும்.
# கிரிகொரஹ நடனம்

## மாற்றம்

இலங்கை தம்பாளையிலுள்ள வேடுவர்களில் 'கிரிகொரஹ' நடனம் தற்போது பார்வையாளர்களுக்காக ஆடப்படும் ஒரு நடனமாகவே மாறிவிட்டது. ஏனெனில், உள்ளூர் மற்றும் வெளிநாட்டு உல்லாசப் பயணிகளை மகிழ்வித்து அவர்களிடமிருந்து பரிசுப் பொருள்களைப் பெற்றுக் கொள்வதை தற்போது வேடுவர்கள் விரும்புகின்றனர்.
# கிரிகொரஹ யாகம்

இலங்கையில் பூர்வீகக் குடிகளான வேடுவர் சமூகத்தில் காணப்படும் யாக வழிபாட்டு முறைகளில் **கிரிகொரஹ யாகம்** என்பதும் ஒரு முறையாகும். பேய், பிசாசு விடயங்களில் ஈடுபாடு காணப்படுவதைப் போன்றே கடவுள் வணக்கத்திலும் ஈடுபாடு அதிகம். இவற்றைத் தவிர மந்திரம் போன்ற செயல்களும் இவர்களிடத்தில் காணக்கூடியதாக உள்ளது.
# கிரிகொரஹ யாகம்

## பேய்களைச் சிறையிடல்

இந்ந யாகத்தின் ஆரம்பத்தில் வேடுவத் தலைவர் பேய்களைச் சிறையிட்டு காணிக்கை கட்டுதல் வழக்கமாகும்.
# கிரிகொரஹ யாகம்

## யாகத்தை ஆரம்பித்தல்

உரித்த தேங்காயொன்றைக் கையில் எடுத்து உச்சந்தலையில் வைத்து கும்பிடுவதன் மூலம் யாகத்தை தலைவர் ஆரம்பிப்பார். வேப்பமரக் கட்டையால் செய்த உரலின் மீது வாகை மரக்கிளையும், வேப்பமரக்கிளையும் வைப்பர். வாழை மரப்பட்டையாலும், தண்டாலும் மிகவும் அழகாக செய்யப்பட்டதொரு மேடையில் வைக்கும் இவ் உரலின் மீது மண் சட்டியொன்றும் வைக்கப்பட்டிருக்கும். மண் சட்டிக்கருகில் ஒரு கை வெற்றிலையும், காணிக்கையும், ஐந்து எழுமிச்சம் காய்களும், ஐந்து வகைப் பூக்களும் வைத்து யாகத்தை ஆரம்பிப்பர்.
# கிரிகொரஹ யாகம்

## யாக குரு

யாகத்தை நடாத்தும் குரு குளித்து சுத்தமாகி தலைமுடியை பின்னோக்கி அவிழ்த்து விட்டு காட்டுடை அணிந்து, தேங்காயொன்றைக் கையில் எடுத்து அதற்கு மஞ்சள், சந்தனம் போன்ற வாசனைப் புகைப் பிடித்து யாகத்தை ஆரம்பிப்பர். யாகத்துக்கு உதவி செய்வோரும் அவ்விடத்திலேயே இருப்பர்.
# கிரிகொரஹ யாகம்

## யாகத்துக்கான பொருட்கள்

இந்த யாகத்துக்கு வர மர அணில் இறைச்சி, குரங்கு இறைச்சி உற்பட 3 வகையான இறைச்சியும், 3 சிரட்டை இரத்தமும் இரு வகையான பூக்களும் தேவைப்படுகின்றது.
# கிரிகொரஹ யாகம்

## மந்திரக் கவிகளும், நடனமும்

மந்திரமும் கவிகளும் பாடி குரு தீப்பந்தம் ஏந்தி ஆடும்போது மற்றவர் தவில் அடிப்பார். இன்னொருவர் தாளம் போடுவார். அத்துடன், கைகோர்த்துக் கொண்டு தாளத்துக்கு நடனம் ஆட சிலர் முன்வருவர்.
# கிரிகொரஹ யாகம்

## தேங்காயை உடைப்பு

வேடுவ கவியையும் மந்திரத்தையும் சொல்லி தேங்காயைக் கையிலெடுத்து ஆடுபவர் ஒரு கையில் கத்தியொன்றை எடுத்து வட்டமாகச் சுற்றி தேங்காயை உடைப்பார். இரண்டு தேங்காய்ப் பாதிகளையும் இரு கைகளுக்கும் எடுத்துக் கொண்டு நடனமாடியபடியே சென்று தனது உதவியாளர்களிடம் கொடுப்பார். இவ்வாற ஏழு தேங்காய்களையும் உடைப்பதுடன் அவை அனைத்தையும் உதவியாளர்கள் சுத்தமான முறையில் துருவிக் கொள்வர்.
# கிரிகொரஹ யாகம்

## குருநாதரின் நடனம்

துருவப்பட்ட தேங்காயை உரலுக்கு மேலாக உள்ள சட்டியில் போட்டு சுத்தமான துணித் துண்டொன்றால் மூடுவார்கள். பின்னர் அதற்கு விளக்கு எரியவைத்து, வாசனைப் புகைபிடித்து, மஞ்சள் நீர் தெளித்து மீண்டும் ஆடுவார்கள். கொஞ்ச நேரமே நடைபெறும் இந்நடனம் வேகமாக நடைபெறும். பின்னர் குருநாதர் துணித்துண்டொன்றை தலை மேல் வைத்து அதன் இரு அந்தங்களாலும் பிடித்துக் கொண்டு யாகக் கவியை உரத்த குரலில் பாடி மிகவும் அழகான நடனம் ஆடுவார்.
# கிரிகொரஹ யாகம்

## பாற்சட்டிக்கு யாகம்

இவ் ஆட்டத்தின் பின் துருவப்பட்ட தேங்காயில் இருந்து பாலை எடுத்து அதற்கு சந்தனமும், மஞ்சளும் கலந்து பாற்சட்டியைச் சுற்றி நடனம் ஆடிக்கொண்டே பாலைத் தெளிப்பார். பால்கொட்டில் முழுவதும் பாலைத் தெளித்து, தெளித்துத் சுமார் அரைமணி அளவில் யாக நடனம் நீடிக்கும்.
# கிரிகொரஹ யாகம்

## பிரார்த்தனை உரை

இச்சம்பிரதாய நடனம் சூரியன் உதித்து ஒரு மணி நேரம் வரை நடைபெறும். யாகத்தின் இறுதியில் குருநாதர் பாற்சட்டியின் முன்னே கும்பிட்டு வணங்கி பாற்சட்டியைப் பார்த்துக் கொண்டு சாஸ்திரம் கூறத் தொடங்குவார். வேட்டைப் பிராணி கிடைக்கும் முறை நோய்கள் பற்றிய விபரம், எதிர்காலத்தில் ஏற்படக்கூடிய அழிவுகள் பற்றிக் கூற அரை மணி நேரம் மட்டும் செல்லும்.
# கிரிகொரஹ யாகம்

## யாகத்தின் இறுதிக்கட்டம்

சாஸ்திரம் சொல்லி முடித்ததும் குழியொன்று வெட்டி அதனுள் பாற்சட்டியைக் கொட்டி, குழியை மூடி கல்லொன்றை அவ்விடத்தில் நட்டி அவ்விடத்தைப் பாதுகாப்பார்கள்.
# கிரிகொரஹ யாகம்

## வேட்டை தெய்வத்துக்கு யாகம்

பாற்சட்டி யாகம் முடிந்ததன் பின்னர் வேட்டை தெய்வத்துக்கும் மலையின் தலைவனுக்கும் ஒரு யாகம் செய்வர். அந்த யாகத்தின் பின்னர் வேடர்கள் வேட்டைக்காகச் செல்வர்.
# ம. கோ. இராமச்சந்திரனின் அரசியல் வாழ்க்கை

திரைப்பட நடிகராக மக்களுக்கு அறிமுகமான எம்.ஜி.ஆர், அரசியலிலும் செல்வாக்குப் பெற்று மூன்று முறை தமிழகத்தின் முதலமைச்சராக மக்களால் தேர்ந்தெடுக்கப்பட்டார்.
# ம. கோ. இராமச்சந்திரனின் அரசியல் வாழ்க்கை

## காங்கிரஸ்

1940ல் தேசியவாதியாக இருந்தமையால் காங்கிரஸ் கட்சியில் சேர்ந்து பணிபுரிந்தார். வெளிப்படையாக இல்லாமல் தன் முன்னேற்றத்தை கருதி அரசியலில் முன்னேற்றத்திற்குத் தடை ஏற்படுமோ என்று கருதி வெளிப்படையாக ஈடுபடுவதில்லை. 1948க்கு பிறகு இந்திய சுதந்திரம் அடைந்த பிறகு சற்று அரசியலில் வெளி ஈடுபாடு கொள்ள ஆரம்பித்தார். தமிழ்நாட்டில் காங்கிரஸ் கட்சியில் அப்போது காமராஜர் மிக உயர்ந்து நின்றார். அவருடை கொள்கையை பின்பற்றி அப்போது எம்.ஜி.ஆர் அவர்கள் அரசியலில் ஈடுபாடு வைத்து கொண்டார். பின்நாளில் காமராசரின் மதிய உணவு திட்டத்தினை திறம்பட சத்துணவு திட்டமாக செயல்படுத்தினார். அண்ணா என் தலைவன், காமராசர் என் வழிகாட்டி என்று தி.மு.க.வில் இருக்கும் போதும் கூறினார்.
# ம. கோ. இராமச்சந்திரனின் அரசியல் வாழ்க்கை

## தி.மு.க

திராவிட முன்னேற்றக் கழகத்தின் முக்கிய உறுப்பினராகவும் திகழ்ந்தார். அக்கட்சியின் பொருளாளராகவும் 6 ஆண்டுகள் பணியாற்றினார்.
# ம. கோ. இராமச்சந்திரனின் அரசியல் வாழ்க்கை

## தி.மு.க

### பேரறிஞர் அண்ணாவின் விசுவாசி

தி.மு.க.வின் தலைவரான அண்ணா எம்.ஜி.ஆரை மிகவும் நேசித்தார். எம்.ஜி.ஆரும் அண்ணாவை தலைவனாக ஏற்றுக் கொண்டு செயல்பட்டார். தேர்தல் பிரச்சாரத்தில் அதிக பங்கு வகித்தமையால் அண்ணா எம்.ஜி.ஆருக்கு இதயக்கனி எனும் பட்டம் கொடுத்தார்.  
அறிஞர் அண்ணா உடல் நலக்குறைவினால் 3 பிப்ரவரி 1969 அன்று அண்ணா மரணம் அடைந்தார். அதையடுத்து அண்ணாவுக்கு அடுத்து அமைச்சரவையில் மூத்தவரான நாவலர் நெடுஞ்செழியன் தற்காலிக முதலமைச்சராகப் பதவிப் பிரமாணம் செய்துவைக்கப்பட்டார்.
# ம. கோ. இராமச்சந்திரனின் அரசியல் வாழ்க்கை

## தி.மு.க

### கருணாநிதியை முதல்வராக்கினார்

அண்ணா மறைந்ததும் தமிழகத்தின் முதல்வர் பதவிக்கான சர்ச்சை திராவிட முன்னேற்றக் கழகத்தில் நிகழ்ந்தது. தற்காலிக முதல்வராக இருந்த நாவலர் நெடுஞ்செழியனுக்கு ஆதரவாக சில எம்.எல்.ஏக்களும், கருணாநிதிக்கு ஆதரவாக சில எம்.எல்.ஏகளும் இருந்தார்கள். பலத்த போட்டி நிலவியது. திமுகவின் சட்டமன்றக் குழுவுக்குப் புதிய தலைவரைத் தேர்ந்தெடுப்பதற்காக திமுக எம்.எல்.ஏக்கள் கூட்டம் 9 பிப்ரவரி 1969 அன்று சென்னை அரசினர் தோட்டத்தில் கூட்டப்படும் என்று அறிவித்தார் நெடுஞ்செழியன். கருணாநிதியும் எம்.ஜி.ஆரும் திரைத்துறையிலும், அரசியலிலும் நண்பர்களாக இருந்தார்கள். அப்போது எம்.ஜி.ஆர் உள்ளிட்ட முக்கியத் தலைவர்கள் பலரும் கருணாநிதியின் பக்கமே இருந்தனர். கருணாநிதிக்கு ஆதரவாக எம்.ஜி.ஆர் செயல்பட்டதில் நெடுஞ்செழியனுக்கு பலத்த அதிருப்தி. கருணாநிதிக்கு ஆதரவு திரட்டும் விதத்தில் திமுக எம்.எல்.ஏக்களை ராமாவரம் தோட்டத்துக்கு அழைத்து விருந்து கொடுத்தார் எம்.ஜி.ஆர். ஆதித்தனாரும் தன் பங்குக்கு நிறைய உதவிகளைப் பொருளாதார ரீதியாகச் செய்துகொடுத்தார் என்று வருத்தப்பட்டார் நெடுஞ்செழியன். பொதுச்செயலாளர் பதவிக்கும் போட்டி ஏற்பட்டது. கட்சி நிர்வாகப் பணிகளில் மாற்றங்கள் கொண்டுவரப்பட்டன. திமுக தலைவராக கருணாநிதியும் பொதுச்செயலாளராக நெடுஞ்செழியனும் வந்தனர். இப்போதும் கருணாநிதியின் பக்கமே எம்.ஜி.ஆர். இருந்தார்.  
"என்னுடைய வீட்டிற்கே வந்து, என்னுடைய வீட்டிலே உள்ள அனைவரும் நான் முதல்வராக வேண்டாம் என்று தடுத்தும்கூட, அவர்களையெல்லாம் சமாதானப்படுத்தி, இவர்தான் முதலமைச்சராக வேண்டும்; உங்களைக் கொண்டுபோய் முதல்வர் நாற்காலியிலே உட்கார வைத்துத்தான் தீருவேன் என்று என்னைக் கொண்டுவந்து, முதலமைச்சர் பதவியிலே உட்கார வைக்கும் பெரும் பொறுப்பை ஏற்றவர், அருமை நண்பர் மறைந்த எம்.ஜி.ஆர். அவர்களாவார்." என்று கலைஞர் கருணாநிதி முதல்வர் பதவிக்கு வந்து 18 ஆண்டுகள் முடிந்து 19வது தொடங்குவதையொட்டியும், திமுக அரசு பதவியேற்று நான்காண்டுகள் முடிந்து இன்று 5வது ஆண்டில் காலடி எடுத்து வைப்பதையொட்டியும் சட்டசபையில் தனக்கு நடந்த பாராட்டு விழாவில் தெரிவித்திருக்கிறார்.
# ம. கோ. இராமச்சந்திரனின் அரசியல் வாழ்க்கை

## தி.மு.க

### கணக்கு கேட்டல்

தி.மு.கவின் பொருளாளராக இருந்தமையால் கட்சியில் நிலவும் குறைபாடுகளைக் கண்டு, பொதுக்குழு கூட்டத்தில் கணக்கு கேட்டார். "தி.மு.கழகத்தினர் சொத்துக்கணக்கை காட்ட வேண்டும். தங்கள் கை சுத்தமானது என்பதை நிரூபிக்க வேண்டும்" என்று பொதுக்கூட்டங்களில் பேசினார். தி.மு.க. செயற்குழுவில் உள்ள 31 உறுப்பினர்களில் 26 பேர், "எம்.ஜி.ஆர். மீது உடனடியாக நடவடிக்கை எடுக்க வேண்டும்" என்ற மனுவில் கையெழுத்திட்டு தி.மு.க. தலைவர் கருணாநிதியிடம் கொடுத்தனர். தி.மு.க மாவட்டச் செயலாளர்களும் இந்தக் கோரிக்கையை வலியுறுத்தினார்கள். இதைத்தொடர்ந்து, எம்.ஜி.ஆரிடம் விளக்கம் கேட்டும், அதுவரை தி.மு.க. பொருளாளர் பொறுப்பிலிருந்தும், சாதாரண உறுப்பினர் பொறுப்பில் இருந்தும் சஸ்பெண்ட் செய்வதாகத் தெரிவித்தும், பொதுச்செயலாளர் நெடுஞ்செழியன் அக்டோபர் 9ந்தேதி கடிதம் அனுப்பினார். எம்.ஜி.ஆரை 1972ஆம் ஆண்டு அக்டோபர் மாதம் 10ம் தேதி தி.மு.கவிலிருந்து தற்காலிகமாக நீக்கினார்கள்.
# ம. கோ. இராமச்சந்திரனின் அரசியல் வாழ்க்கை

## அனைத்திந்திய அண்ணா தி.மு.க

### தோற்றம்

கட்சியில் ஏற்பட்ட முரண்பாடுகள் காரணமாக எம்.ஜி.ஆர் தி.மு.க கட்சியிலிருந்து 1972ஆம் ஆண்டு அக்டோபர் 14ம் தேதி நிரந்தரமாக நீக்கப்பட்டார். அதன் பின் சுற்றுபயணம் மேற்கொண்டு மக்களின் ஆதரவை எம்.ஜி.ஆர் கணித்தார்.  
1972 ல் அண்ணா திராவிட முன்னேற்றக் கழகம் என்ற பெயரில் புதிய கட்சியொன்றை அவரின் தொண்டர் அனகாபுத்தூர் இராமலிங்கம் ஆரம்பித்தார்.அந்த கட்சியின் உறுப்பினராக சேர்ந்து அதன் பாெதுச்செயலாளாராகப் பொறுப்பேற்றார்.  
எஸ்.எம்.துரைராஜ், குழ.செல்லயா, சௌந்திரபாண்யன்,ஜி.ஆர்.எட்மண்ட் முதலிய சட்டமன்ற உறுப்பினர்கள் அ.தி.மு.கவில் இணைந்தனர். எம்.ஜி.ஆர் ஏற்கனவே சட்டமன்ற உறுப்பினராக இருந்தமையால் உறுப்பினர் எண்ணிக்கை ஐந்தாக உயர்ந்தது.  
மேலும் கட்சித்தாவல் தடைசட்டம் அப்போது பிறப்பிக்கப்படவில்லை என்பதால் எண்ணற்ற நாடாளுமன்ற உறுப்பினர்களும், சட்டசபை உறுப்பினர்களும் தொடர்ந்து இணைந்தார்கள். அதில் பாவலர் முத்துசாமியை கழகத்தின் முதல் அவைத்தலைவராக எம்.ஜி.ஆர் நியமித்தார்.  
"மொழிப் பிரச்சனையில் இந்தி ஆதிக்கத்தைத் தடுத்து நிறுத்துவது என்ற பிரச்சனையில் நானும் கருணாநிதியும், இரட்டைக்குழல் துப்பாக்கிகள்" என்று எம்.ஜி.ஆர் சட்டசபையில் தெரிவித்திருக்கிறார்.
# ம. கோ. இராமச்சந்திரனின் அரசியல் வாழ்க்கை

## அரசியல் பண்பாடு

- திமுக தலைவர்களில் ஒருவரான என்.வி. நடராஜன் மறைந்தபோது அதிமுகவில் இருந்த நாஞ்சில் மனோகரன் 50 பேருடன் கருப்பு சட்டை அணிந்து வந்து அஞ்சலி செலுத்தினார் எம்.ஜி.ஆர்.
- "காமராஜர் காலம் வரையிலும், எம்ஜிஆர் காலம் வரையிலும் இந்த அரசியல் பண்பாடு இருந்தது." என்று சட்டசபையில் கருணாநிதி குறிப்பிட்டுள்ளார்.
# ம. கோ. இராமச்சந்திரனின் அரசியல் வாழ்க்கை

## ஜெயலலிதா

எம்.ஜி.ஆர். அவர்களால் ஆரம்பிக்கப்பட்ட சத்துணவுத் திட்டத்தின் உயர்மட்டக்குழு உறுப்பினராகவும், ராஜ்யசபா எம்.பி.யாகவும், கழகத்தின் கொள்கை பரப்பு செயலாளராகவும் செல்வி.ஜெயலலிதா பொறுப்பேற்று கழக மற்றும் அரசுப் பணிகளில் எம்.ஜி.ஆர். அவர்களுக்கு உற்ற துணையாக திகழ்ந்தார்.  
எம்ஜிஆரின் அரசியல் வாரிசாக விளங்கிய அவர் அனைத்திந்திய அண்ணா திராவிட முன்னேற்றக் கழகத்தில் பொதுச் செயலாளராக 28 ஆண்டுகள் இருந்தார்.
# ம. கோ. இராமச்சந்திரனின் அரசியல் வாழ்க்கை

## தமிழக முதலமைச்சர்

1977, 1980, 1984 ஆகிய மூன்று ஆண்டுகள் நடந்த தேர்தலில் தொடர்ந்து வெற்றி பெற்று தமிழக முதல் அமைச்சர் பதவியில் இருந்தார்.
# ம. கோ. இராமச்சந்திரனின் அரசியல் வாழ்க்கை

## செயல்பாடுகள்

- அரிசி விலை குறைப்பு
- சென்னைக்கு குடிநீர் திட்டம்
- அண்ணா பல்கலைக் கழகம்
- அண்ணா வளைவு